作者:納蘭性德
標題:玉泉十二韻
內容:地湧西山脈，名標禁御泉百層飛作雨，萬頃匯成淵潤下終歸海，源高卻自天縈煙來樹杪，帶雪落雲邊隱見瑤光曳，琤蓯佩響傳紅棟橋宛轉，烏榜棹洄沿蛟龍蟠翠島，雁鶩起瓊田鏡面晶熒合，珠痕盪漾圓翠流初放荇，嬌擁半開蓮睿賞懸孤鑑，餘波溢九璇那居真有慶，魚藻在詩篇